Case ID: 1162474
Sentence 22: Məhkəmə kollegiyası hesab edir ki, tərəflər arasında daşınmaz əmlakla bağlı icarə müqaviləsinin mövcudluğu müəyyən olunmamasına baxmayaraq apellyasiya instansiyası məhkəməsi iddia tələbinə cavabdehlərin mübahisəli sahəyə istifadə və sahibliklərini əsassız olmasını bildikləri və bu halı mübahisələndirdikləri andan həmin sahədən istifadələrinə davam etmələrinin qanuniliyi, bununla da iddiaçıya zərər vurulması faktının mövcudluğu baxımından da hüquqi qiymət verməli idi. Azərbaycan Respublikasının Mülki Məcəlləsinin 157.5-ci maddəsinin məzmununa əsasən mülkiyyətçi özgəsinin qanunsuz sahibliyindən əmlakını geri tələb edərkən, bu şəxsin əmlaka sahibliyinin qanunsuz olduğunu bildiyi və ya bilməli olduğu halda (vicdansız sahib), əmlakın onda olduğu bütün vaxt ərzində onun götürdüyü və ya götürməli olduğu bütün gəlirlərin qaytarılmasını və ya əvəzinin ödənilməsini də tələb edə bilər Mülki Məcəllənin 21-ci maddəsinə əsasən, “zərərin əvəzinin ödənilməsini tələb etmək hüququna malik olan şəxs ona vurulmuş zərərin əvəzinin tam ödənilməsini tələb edə bilər, bu şərtlə ki, qanunda və ya müqavilədə zərərin əvəzinin daha az miqdarda ödənilməsi nəzərdə tutulmasın.